Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 42

2. A visszajelzés eszközei 2002/151/II. szám BEVEZETÉS 2003-ban Magyarország történetének egyik legfontosabb állomásához érkezett. Az ország európai uniós csatlakozása szempontjából sorsdöntõ eseményekre kerül sor. Ebben az évben aláírják a csatlakozási szerzõdést, s a magyar társadalom népszavazáson nyilvánítja ki akaratát az ország EU-tagságáról. 2004-ben pedig beteljesül Magyarország másfél évtizedes törekvése, az Európai Unióhoz történõ csatlakozás. A jelen kommunikációs stratégia (KS) célja az ország sikeres csatlakozásának segítése. A szerzõk abból indultak ki, hogy most — a csatlakozás küszöbén — egyre hangsúlyosabban konkrét, az egyes társadalmi csoportok igényeihez igazított, speciális információkat és ismereteket kell közvetíteni. Az EU-s tagság reális lehetõséget ad az ország számára a felzárkózásra az eddigi tagállamokhoz, és így az ország jövõje szempontjából egyedülálló történelmi fordulópont. Ezt a lehetõséget csak úgy lehet maximálisan kihasználni, ha a társadalom különbözõ rétegei, csoportjai — a tanároktól kezdve a fiatalokon és a vállalkozókon át a mezõgazdasági termelõkig — minél pontosabb és reálisabb képpel rendelkeznek az EU-tagsággal járó kihívásokról, lehetõségekrõl és tennivalókról. A kommunikáció középpontjában ezért a csatlakozásra való belsõ társadalmi felkészülés segítése áll. Ahhoz, hogy a magyar társadalom sikeres választ tudjon adni a csatlakozás kihívásaira, és élni tudjon a csatlakozással megnyíló lehetõségekkel, az egész társadalom aktív felkészülésére van szükség. Ezt a feladatot a magyar társadalom csoportjainak kell elvégezni. A kormányzat kommunikációs feladata pedig az, hogy a lehetõ legtöbb segítséget, támogatást és információt adja a társadalomnak a felkészüléshez — felhasználóbarát, interaktív, az elmélyülést lehetõvé tévõ formában. A stratégia alapelve az EU-kommunikáció decentralizációja és társadalmasítása. A KS a magyar kormányzat számára átfogó és középtávra szóló (2—3 év) kommunikációs stratégiát jelöl ki. Ennek keretében a kormányzati EU-kommunikációt decentralizálni kell: legyezõszerûen nyitni kell a gazdag szakmai ismeretekkel rendelkezõ szaktárcák, a települési önkormányzatok és segítségükkel a társadalom csoportjai felé. Így lehet leghatékonyabban segíteni a magyar társadalom felkészülését az EU-csatlakozással járó kihívásokra és lehetõségekre, a népszavazásra és a tagság elnyerése utáni elsõ idõszakra. Ma, a csatlakozás közeledtével a teljes közigazgatási szektor bevonására, a szaktárcák és az önkormányzatok aktív részvételére van szükség. A szaktárcák rendelkeznek ugyanis a csatlakozás szakterületükre esõ részleteivel kapcsolatos legmélyebb, legrészletesebb szaktudással, az önkormányzatok pedig eredményesen támogathatják a helyi közösségek sikeres felkészülését. Az EU-kommunikáció decentralizációja azonban nem áll meg a kormányzati és önkormányzati szektornál, hanem társadalmi decentralizációt is jelent. Az EU-csatlakozásról szóló vita, a megnyíló lehetõségek kihasználása az egész társadalom érdeke. A KS ezért újfajta szerzõdés és összefogás lehetõségét kínálja a magyar társadalomnak. Újfajta, sokoldalú, sokszereplõs kommunikációt kell folytatnunk arról, hogyan élhetünk a csatlakozásból következõ új lehetõségekkel. A KS támogatja és szervezeti kereteket biztosít ahhoz, hogy az EU-ról szóló kommunikációba aktívan be tudjanak kapcsolódni a helyi közösségek, a civil társadalom, a gazdasági szféra szakmai és érdekképviseleti szervezetei. A kommunikációs stratégia megvalósítása négyirányú (kormányzati, területi, szakmai-érdekképviseleti és civil) decentralizáción keresztül történik. Így biztosítható az ország és a társadalom egészének cselekvõ részvétele a tagságra való sikeres felkészülésben. A stratégia sikeres végrehajtásában fontos szerepet töltenek be az Országgyûlés, a pártok és az egyházak. Tekintettel azonban e szervezetek autonómiájára és sajátosságaira, az anyag nem foglalkozhat velük érdemben. A KS elkészítéséhez felhasználtunk minden ebben a témában készült rendelkezésre álló korábbi dokumentumot, A magyar társadalom EU-csatlakozási felkészülésének kommunikációs stratégiája címû, a PHARE-program keretében készült munkát, a hasonló tartalmú korábbi dokumentumokat és háttéranyagokat. A hazai stratégia illeszkedik az Európai Uniónak a tagállamokban és a tagjelölt államokban meghirdetett bõvítési kommunikációs stratégiájához (Communications Strategy for Enlargement). Ily módon az EU-ban használt szempontrendszer, szakértelem is hasznosul a hazai stratégiában. A KS számos kutatás eredményére támaszkodik. A regionális és országos sajtó EU-témájú tartalomelemzései mellett felhasználtuk az országos reprezentatív közvélemény-kutatások, valamint sok fókuszcsoportos beszélgetés eredményeit. Emellett sok személyes interjút készítettünk a közigazgatásban, a civil, érdekképviseleti és vállalati szférában dolgozó, illetve az EU-kommunikációval foglalkozó szakemberekkel itthon és külföldön. Az anyag elsõ változatára számos szóbeli és írásos visszajelzést kaptunk az Európai Bizottság Magyarországi Delegációjától és a szaktárcáktól, amelyek nagy részét beépítettük a végleges változatba. A kommunikációs stratégia elkészítését a MeH KITKH államtitkára, dr. Baja Ferenc vezetésével létrehozott konzulensi munkacsoport (Böjte József, Bruck Gábor, Hargitai Gábor, Levendel Ádám, Szigetvári Viktor, Vass László) segítette. Õszintén reméljük, hogy nyilvános dokumentumként a KS közkinccsé fog válni. Arra törekedtünk, hogy az egyes fejezetek önmagukban is érthetõek és logikusak legyenek. Szándékaink szerint a KS nemcsak a kormányzati szektor és az önkormányzatok, hanem a média, a civil, szakmai és érdekképviseleti szervezetek, a fõiskolák, egyetemek, EU-tanulmányi központok, oktatási intézmények, az EU információs tanácsadással foglalkozó irodák, információs pontok és minden magyar állampolgár számára is hozzáférhetõ lesz, és így hozzájárulhat a magyar társadalom, Magyarország sikeres EU-tagságához. EU Kommunikációs Szakértõi Mûhely (Horváth Zoltán, Husz Dóra, Sarlós Gábor, Sükösd Miklós)

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes